***Pikene fra Rochefort*** (fransk originaltittel: ***Les Demoiselles de Rochefort***) er en fransk filmmusikal fra 1967 skrevet og regissert av Jacques Demy. Musikken er av Michel Legrand og koreografien av Norman Maen. Tittelrollene spilles av søstrene Catherine Deneuve og Françoise Dorléac. Ellers spiller blant andre Jacques Perrin, Michel Piccoli, Danielle Darrieux, George Chakiris, Grover Dale og Gene Kelly.

Om filmen
---------

*Pikene fra Rochefort* er en underholdende, lystig, fargeglad og sukkersøt danse- og syngefilm. Den er den tredje i en uformell «romantisk trilogi» av Demy-filmer med flere av de samme skuespillerne, rollefigurene og stiltrekkene. Filmen kommer etter *Lola, piken fra kaiene* (1961) og *Paraplyene i Cherbourg* (1964). Den ble som forgjengeren en stor suksess i Frankrike. 

### Handling

*Pikene fra Rochefort* handler om de vakre tvillingsøstrene Delphine (spilt av Catherine Deneuve) og Solange (Françoise Dorléac) som lengter vekk fra den lille havnebyen Rochefort der de gir danseundervisning. Da et dansekompani ankommer for å opptre på torget, blir livet forandret for mange i byen.

* Filmen åpner med dans i den bevegelige brua Pont transbordeur de Rochefort.Filmen åpner med dans i den bevegelige brua Pont transbordeur de Rochefort.
* Havna i Rochefort i Charente-Maritime der deler av filmhandlingen foregår. Foto fra 2005.Havna i Rochefort i Charente-Maritime der deler av filmhandlingen foregår. Foto fra 2005.

### Musikk

Filmmusikken er komponert av Michel Legrand, som har skrevet musikk til en mengde filmer, mens tekstene er skrevet av manusforfatter og regissør Jacques Demy selv. 

Som i *Paraplyene i Cherbourg* ligger musikksporet med tilbakevendende hovedtema under hele handlingen til forskjell fra musikaler der selvstendige musikknumre står atskilt fra dialogen og hverandre. De mest berømte sangene fra *Pikene fra Rochefort* ble den energiske *Chanson des Jumelles* og *Chanson de Maxence* (*You Must Believe in Spring*), selv om musikken ikke ble like stor internasjonalt som den fra *Paraplyene i Cherbourg*.

Rolleliste
----------

* Gene Kelly - Andy Miller
* Catherine Deneuve - Delphine Garnier
* Françoise Dorléac - Solange Garnier
* George Chakiris - Etienne
* Grover Dale - Bill
* Danielle Darrieux - Yvonne
* Jacques Perrin - Maxence
* Michel Piccoli - Simon Dame
* Pamela Hart - Judith
* Leslie North - Esther
* Jacques Riberolles - Guillaume Lancien
* Henri Crémieux - Dutrouz
* Patrick Jeantet - Booboo
* Geneviève Thénier - Josette
* René Bazart - Pépé

Eksterne lenker
---------------

* (en) *Pikene fra Rochefort* på Internet Movie Database Rediger på Wikidata

* (sv) *Pikene fra Rochefort* i Svensk Filmdatabas Rediger på Wikidata

* (da) *Pikene fra Rochefort* i Danmark Nationale Filminstitut Rediger på Wikidata

* (en) *Pikene fra Rochefort* på AllMovie Rediger på Wikidata

* (fr) *Pikene fra Rochefort* på Allociné Rediger på Wikidata

* (nl) *Pikene fra Rochefort* på MovieMeter Rediger på Wikidata

* (de) *Pikene fra Rochefort* på filmportal.de Rediger på Wikidata

* (en) *Pikene fra Rochefort* på Turner Classic Movies Rediger på Wikidata

* (en) *Pikene fra Rochefort* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** BNF **·** BNF (data) **·** SUDOC **·** MusicBrainz
 |